Andreas Landrog grunnla fabrikken i 1904, men allerede i 1899 hadde han bygd sitt første pipeorgel, da han leverte orgel til byens metodistmenighet. I 1901 fikk Vår Frelsers kirke i Haugesund nytt orgel, og Landrog var med som snekker i arbeidet. I 1902 bygde han så orgelet til Torvastad kirke. Han dro så til USA der han jobbet for Hutchings Organcompany og lærte seg de nyeste teknikkene innen orgelbygging.